|  |  |
| --- | --- |
| Møtereferat |  |

|  |
| --- |
| **Sted:** Ordførers kontor |
|  |
| **Tilstede:** Hege Rollmoen, Håkon Nygård (på Teams), Tor Lyngmo, Jens Arvid Bratsberg, Anne Gerd Eira, Stian Mevåg, Lars Petter Nilssen (på Teams). Ekstern: Kristian Figenschau, Troms og Finnmark fylkeskommune (på Teams). Prosjektleder Knut Baglo, Proneo og Tore Svartås (på Teams). Lokal prosjektleder Trude Berg |

Møtet varte fra kl. 13-1414

**Referat fra møte interimsstyret 051222**

Hege ledet møtet

## 1. Godkjenning av innkalling og referat

Innkalling ble sendt som kalenderinvitasjon til alle de som står som inviterte første gang 28. november. Saksliste ble sendt i invitasjonen 1. desember. Referat fra møte 17. november ble sendt på mail samme dag til alle i interimsstyret, Knut Baglo i Proneo og Kristian Figenschau i Troms og Finnmark fylkeskommune.

**Enstemmig vedtak:**

Innkalling og referat godkjennes

## 2. Nytt utkast til prosjektplan

Knut Baglo presenterte utkast til prosjektplan for næringsutviklingsprosjekt i Lavangen. Fortsatt gjenstår tre intervju med aktører i Lavangen, og Proneo skal gjennomføre disse før nytt utkast presenteres.

Det oppsto diskusjon omkring styringsgruppas rolle som forvalter av næringsfond, spesielt i forhold til habilitet. Ingen spesifikke løsninger på hva som er lurt å gjøre, men forslag om å oppnevne to varamedlemmer til styringsgruppa for å ha fleksibilitet.

Næringsfondsstyret, består av formannskapets medlemmer, tildeler nå ordinært næringsfond.

En delegasjon av myndighet til styringsgruppa for å dele ut midler i prosjektet må skje fra kommunestyret. Som et minimumskrav må tildelingene spesifiseres ut fra hvilken pott som brukes.

Problemstilling omkring organisering og tildeling av midler fra næringsfondet må tygges mer på. Vi må ta en siste innspillsrunde etter dette møtet, før kommunestyret 15. desember. Proneo lager utkast til forventninger og fullmakt til styringsgruppa, som kan presenteres til kommunestyret.

Umiddelbar tilbakemelding fra ordfører på at Troms og Finnmark fylkeskommune bør ha observatørstatus i styringsgruppa til prosjektet, og at dette tas inn i prosjektplan og kommunikasjonsplan. Øvrige medlemmer i interimsstyret var enige i det.

Siden det kom flere viktige innspill til organisering av prosjektet trengs en ny innspillsrunde før planen sendes til kommunestyret.

**Enstemmig vedtak:**

Proneo lager et nytt utkast til prosjektplan og sender til Trude innen fredag 9. desember. Interimsstyrets medlemmer får det nye utkastet til gjennomlesing og sender tilbakemelding til Trude **i løpet av mandag 12. desember**. De siste innspillene blir sammenfattet i en oppsummering, som Proneo innarbeider. Siste utkast til prosjektplan blir sendt til kommunestyret 13. desember.

## 3. Nytt utkast til kommunikasjonsstrategi

Knut Baglo presenterte utkast til kommunikasjonsstrategi for næringsutviklingsprosjekt i Lavangen. Nytt utkast fra Trude med utfylt forslag til kjernehistorier sendes ut sammen med referatet fra møtet.

Dersom noen har innvendinger mot kjernehistoriene må de ta kontakt snarest, ellers går den slik til kommunestyret.

**Enstemmig vedtak:**

Kommunikasjonsstrategi godkjennes, og sendes som vedlegg til prosjektplanen til kommunestyret for godkjenning og endelig vedtak 15. desember 2022.

Referent

Trude Berg